wickkiey/tamil-wikipedia-chunked huggingface dataset:
# இரினா பல்மகா

## சதுரங்க வாழ்க்கை

2001 மற்றும் 2009 ஆம் ஆண்டுகளுக்கு இடையில் இவர் பலமுறை மல்தோவா இளைய மகளிர் சதுரங்க சாம்பியன் பட்டத்தை வென்றார். 2005, 2006, 2007 ஆம் ஆண்டுகளில் தொடர்ச்சியாக மூன்று முறை இவர் உலக பள்ளிகள் இடையிலான சதுரங்க சாம்பியன் பட்டத்தை வென்றார். இதேபோல தொடர்ச்சியாக இரண்டு முறை மல்தோவா பெண்கள் சதுரங்க சாம்பியன் பட்டத்தையும் வென்றார். 2009 ஆம் ஆண்டு முதல் உருமேனியா நாட்டின் சார்பாக சதுரங்கப் போட்டிகளில் கலந்து கொண்டு விளையாடுகிறார். 2010 முதல் உருமேனியாவின் விரைவு சதுரங்க சாம்பியன் பட்டப் போட்டிகளில் விளையாடி வருகிறார். 2014 இல் ஏழாம் ஆண்டு மகளிர் அனைத்துலக சதுரங்கப் போட்டியில் விளையாடி வெற்றி பெற்றார். இப்போட்டி கிழக்கு உருமேனியாவிலுள்ள பிரேய்லா நகரில் நடைபெற்றது.
2008, 2010, 2012, 2014, 2016 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் ஐந்து முறை உருமேனியாவின் சார்பாக இரினா கலந்து கொண்டார். 2014 இல் வெண்கலப் பதக்கம் இவருக்குக் கிடைத்தது. 2011- 2015 ஆம் ஆண்டு காலத்தில் நடைபெற்ற மூன்று ஐரோப்பிய சதுரங்க சாம்பியன் பட்டப் போட்டிகளிலும் இரினா விளையாடினார். 2013 உலக மகளிர் அணி சாம்பியன் போட்டியில் உருமேனியா நாட்டு அணியில் இவர் விளையாடினார்.  
இரினா பல்மகாவின் சகோதரி எலீனா பல்மகாவும் ஒரு சதுரங்க வீராங்கனை ஆவார்.
# நிர்மலா ஸ்ரீவஸ்தவா

**நிர்மலா ஸ்ரீவஸ்தவா** (Nirmala Srivastava), ( 21 மார்ச்சு 1923 – 23 பெப்ரவரி 2011), "ஸ்ரீ மாதாஜி நிர்மலா தேவி" எனவும் அழைக்கப்படுகிறார். இவர் "சகஜ யோகா" வை நிறுவியவர். இது ஒரு தியான வழிமுறையாகும். "உங்களைத் தோற்றுவித்த சக்தியுடன் இணைப்பு ஏற்பட்டால் தவிர, உங்கள் வாழ்க்கையின் அர்த்தத்தை புரிந்து கொள்ள முடியாது," என்பது இவரின் கூற்றாகும். அவர், தன்னை முழுமையாக உணர்ந்தவர் என்றும், தனது வாழ்க்கையை அமைதி மற்றும் சமாதானம் பெற மக்களிடையே விழிப்புணர்வை ஏற்படுத்துவதே என்றும் கூறியுள்ளார். அவ்வாறு விழிப்புணர்வை ஏற்படுத்துவதன் மூலமாக மக்கள் தன்நிலை அறியும் ஆற்றலைப் பெறுவார்கள் என்றும் தெரிவித்தார்.
# நிர்மலா ஸ்ரீவஸ்தவா

## இளமைப்பருவம்

ஸ்ரீ மாதாஜி, இந்தியாவிலுள்ள மத்திய பிரதேசத்தில், சின்தவாரா என்னும் இடத்தில் பிறந்தார். இவரது தந்தை பிரசாத் இந்து சமயத்தைச் சேர்ந்தவர். தாய் கோர்னீலியா சால்வே கிருத்தவ மதத்தைச் சார்ந்தவர். இவரது பெற்றோர் இவருக்கு "நிர்மலா" எனப் பெயரிட்டனர். இதற்கு "மாசற்றவள்" என்பது பொருளாகும். அவர் தன்னை சுயமாக உணர்ந்தவர் என்று கூறினார். இவரது தந்தை பதினான்கு மொழிகளில் புலமை மிக்கவராக இருந்தார். மேலும் திருக்குர்ஆன் ஐ மராத்தியில் மொழி பெயர்த்துள்ளார். அவரது தாயார் கணிதத்தில் கௌரவ பட்டத்தைப் பெற்ற இந்தியாவின் முதல் பெண்மணி ஆவார். தன் இளம் வயதில் மோகன்தாசு கரம்சந்த் காந்தியின்.ஆசிரமத்தில் தங்கினார். இவரது பெற்றோரைப் போலவே இவரும் இந்திய சுதந்திர போராட்டத்தில் பங்கு கொண்டார். மேலும், 1942இல் நடைபெற்ற வெள்ளையனே வெளியேறு இயக்கத்தில் இளம் பெண்களின் அணிக்குத் தலைவியாக போராட்டத்தில் பங்குபெற்று சிறைக்குச் சென்றார். இந்தக் காலகட்டத்தில், இவரது இளைய உடன்பிறப்புகளுக்காக பொறுப்பை எடுத்துக்கொண்டு அவர்களின் நன்மைக்காக தன்னை அர்ப்பணித்து எளிமையாக வாழ்ந்தார். இவர் லூதியானாவிலுள்ள கிருத்தவ மருத்துவக்கல்லூரியிலும், லாகூரிலுள்ள பாலக்ராம் மருத்துவக் கல்லூரியிலும் படித்தார்..
இவருக்கு இரண்டு பெண் குழந்தைகள் உண்டு. முதலாவதாக கல்பனா ஸ்ரீவஸ்தவா. இரண்டாவதாக சாதனா வர்மா. 1961 இல்,நிர்மலா ஸ்ரீவஸ்தவா, தேசிய, சமூக மற்றும் நன்னெறி போன்ற மதிப்பு மிக்க வாழ்க்கை நெறிகளை இளைய சமுதாயத்திற்கு கொண்டு செல்வதற்காக "யூத் சொசைட்டி ஃபார் பிலிம்ஸ்" என்னும் அமைப்பைத் தோற்றுவித்தார். மேலும், இவர் இந்தியத் திரைப்படத் தணிக்கை குழுவின் உறுப்பினராக இருந்தார்.
# ஆர்த்தி மஜும்தார்

## ஆரம்ப வாழ்க்கை மற்றும் கல்வி

மன், இது அவரது திருமண பெயரின் சுருக்கமாகும், வம்சாவளியைச் சேர்ந்தவர்.  
அவரது பெற்றோர்களுக்கு மன் இன்னும் ஒரு சிறு குழந்தை தான், மூத்த சகோதரி கிருதி இன்னொரு சகோதரி, கிருட்டி மற்றும் தம்பி நிஷாத் ஆகியோருடன், பென்சில்வேனியாவைச் சுற்றி பல இடங்களுக்குச் சென்றார். அவள் ஒரு சிறு குழந்தையாக இருந்தபோது *பிட்ஸ்பர்க், பென்சில்வேனியா, மவுன்ட் லெபனான், வேக்ஸ்ஃபோர்ட், பாக்ஸ் சேப்பல்* போன்ற இடங்களில் வாழ்ந்துள்ளார். அவரது தாயார், வசந்தி மஜும்தார், *பிட்ஸ்பர்க்* மருத்துவ மைய* (UPMC)* பல்கலைக்கழகத்தில் பட்டப்படிப்பை முடித்தவர், இன்னும் *பாக்ஸ் சேப்பலில்* வசிக்கிறார் மற்றும் மகப்பேறியல் மற்றும் மகளிர் மருத்துவத்தில் நிபுணத்துவம் வாய்ந்த மருத்துவர் ஆவார். மன்னின் த்ந்தையும் ஒரு மருத்துவர் ஆவார்., அவர் உயர்நிலை பள்ளியில் இருந்தபோது இவரது தந்தை இறந்தார்.  
*பாயின்ட் பிரீஸ்* என்ற இடத்தில் உள்ள *ஷாடி சைட் அகடமி* உயர் நிலைப்பள்ளியில் படித்த போது மன் ஒருபோதும் நடிப்பில் ஈடுபட்டதில்லை, ஆனாலும், நியூயார்க் பல்கலைக்கழகத்தில் நடிப்பு பயின்ற அவர் திரைக் கதை மற்றும் இயக்கம் போன்றவற்றில் பட்டம் பெற்றார்.
# ஆர்த்தி மஜும்தார்

## தொழில்

2000 ஆம் ஆண்டின் நடுப்பகுதியில் நடிக்க ஆரம்பித்த இவர், ஆரம்பத்தில் சிறு வேடங்களில் நடித்தார். அவர் ஆர்த்தி மஜும்தார் மற்றும் ஆர்தி ம்ன் என்ற இரு பெயர்களை தனது தொழில்முறை பெயர்களாகப் பயன்படுத்துகிறார்.
# ஆர்த்தி மஜும்தார்

## சொந்த வாழ்க்கை

மன் தனது மகள் நிகிதா மற்றும் அவரது கணவர் பர்வீஷ் மன்கட் ஆகியோருடன் தற்போது *லாஸ் ஏஞ்சல்ஸ்* நகரில் வசிக்கிறார்.
# பினீத்தைல் ஐசோதயோசயனேட்டு

**பினீத்தைல் ஐசோதயோசயனேட்டு** (*Phenethyl isothiocyanate*) என்பது C<sub>9</sub>H<sub>9</sub>N<sub>S</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் இது இயற்கையாகத் தோன்றும் ஐசோதயோசயனேட்டு சேர்மம் ஆகும் . இதன் முன்னோடிச் சேர்மமான குளுக்கோநாசுடர்டீன் முட்டைக்கோசு வகை காய்கறிகள் சிலவற்றில் குறிப்பாக ஓடைகளில் வளரும் செடி வகைகளில் காணப்படுகிறது.  
ஆண்மைச் சுரப்பிப் புற்றுநோய் போன்ற புற்று நோய்களுக்கான வேதிச்சிகிச்சை பாதுகாப்புக்கு பினீத்தைல் ஐசோதயோசயனேட்டு ஆராயப்பட்டு வருகிறது.  
குளுக்கோநாசுடர்டீன் சேர்மத்தை மைரோசினேசு நொதியால் உயிரியல் தொகுப்பு வினைக்கு உட்படுத்தும்போது பினீத்தைல் ஐசோதயோசயனேட்டு உற்பத்தியாகிறது.
# நத்தாலியா பூக்சா

**நத்தாலியா பூக்சா** (*Nataliya Buksa*, பிறப்பு: நவம்பர் 6, 1996) என்பவர் உக்ரைனிய நாட்டு பெண் சதுரங்க *கிராண்டு மாசுட்டர்* ஆவார். 2015 ஆம் ஆண்டு நடைபெற்ற பெண்கள் உலக இளையோர் சதுரங்க சாம்பியன் பட்டப் போட்டியில் நத்தாலியா பூக்சா முதலிடம் பிடித்தார், இவ்வெற்றியின் மூலம் இவருக்கு *பெண் கிராண்டு மாசுட்டர் பட்டம்* கிடைத்தது. 2017 ஆம் ஆண்டிற்கான மகளிர் உலக சதுரங்க சாம்பியன் போட்டியில் விளையாடும் தகுதியையும் பெற்றார்.  
உக்ரைனின் கீவ் நகரில் நடைபெற்ற பெண்களுக்கான உக்ரைன் சதுரங்க சாம்பியன் பட்டத்தை நடால்லியா பக்சா வென்றார்.
# நத்தாலியா பூக்சா

## தனிப்பட்ட வாழ்க்கை

அசர்பைசான் நாட்டைச் சேர்ந்த சதுரங்க கிராண்டு மாசுட்டர் ராஃப் மாமெதோவை நடால்லியா திருமணம் செய்து கொண்டார்.
# கிருஷ்ணன்கோயில், விருதுநகர் மாவட்டம்

**கிருஷ்ணன்கோயில்**, (**Krishnankoil**) தமிழ்நாட்டின் விருதுநகர் மாவட்டம், ஸ்ரீவில்லிப்புத்தூர் வட்டம், திருவில்லிபுத்தூர் ஊராட்சி ஒன்றியம், விழுப்பனூர் ஊராட்சியில் உள்ள கிராமம் ஆகும். இந்த கிராமம் திருவில்லிப்புத்தூர் அருகே மதுரை- செங்கோட்டை தேசிய நெடுஞ்சாலை தேசிய நெடுஞ்சாலை 208 இல் அமைந்துள்ளது. மலைகள் சூழ்ந்த அமைதியான இந்தச் சிற்றூர் கல்வி நிறுவனங்களின் முக்கிய மையமாக மாறி வருகிறது.  
இக்கிராமத்தில் கலசலிங்கம் பல்கலைக்கழகம் உள்ளது. இது மதுரை - ஸ்ரீவில்லிபுத்தூர் நெடுஞ்சாலை மீது உள்ளது. இக்கிராமம் ஸ்ரீவில்லிபுத்தூரிலிருந்து 10 கி.மீ. தொலைவிலும், வத்திராயிருப்பிலிருந்து 8 கி.மீ. தொலைவிலும் உள்ளது.
# கிருஷ்ணன்கோயில், விருதுநகர் மாவட்டம்

## முதன்மை கல்வி நிலையங்கள்

- கலசலிங்கம் பல்கலைக்கழகம்
- கலசலிங்கம் பொறியியல் கல்லூரி (KIT)
- விபிஎம்எம் மகளிர் பொறியியல் கல்லூரி
# திசியா காரா

**திசியா காரா** (*Tícia Gara*) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1984 ஆம் ஆண்டு அக்டோபர் மாதம் 25 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் விளையாடி வருகிறார். 2006 மற்றும் 2007 ஆம் ஆண்டுகளில் இவர் அங்கேரிய நாட்டின் பெண்கள் சாம்பியனாக இருந்தார். 2009 ஆம் ஆண்டு நடைபெற்ற இப்போட்டியில் திசியா காராவும் அவருடைய சகோதரி அனிதாவும் முதல் இடத்திற்கான போட்டியில் சமநிலைப் புள்ளிகளை எடுத்தனர். சமநிலை முறிவுப் போட்டியில் அனிதா அப்போட்டியில் பட்டம் வென்றார். மகளிர் சதுர ஒலிம்பியாடு, மகளிர் ஐரோப்பிய அணி சதுரங்க சாம்பியன் போட்டி, ஐரோப்பிய இளையோர் பெண்கள் அணி சாம்பியன் போட்டி மற்றும் மகளிர் மிட்ரோபா கோப்பை ஆகிய போட்டிகளில் அங்கேரிய அணியின் சார்பாக போட்டியிட்ட அணிகளில் திசியா காராவும் அங்கம் வகித்தார். ஆத்திரியாவின் மேரோபெனில் 2015 ஆம் ஆண்டு நடைபெற்ற மகளிர் மிட்ரோபா கோப்பை போட்டியில் அங்கேரி அணி தங்கப்பதக்கம் வென்றது. ஆறு ஆட்டங்களில் போட்டியிட்டு ஆறு ஆட்டங்களிலும் வெற்றிகளை ஈட்டி காரா அவ்வெற்றியில் பெரும் பங்கு வகித்தார்.
# தருணி சச்தேவ்

**தருணி சச்தேவ்** *(Taruni Sachdev)* 1998 மே 14 அன்று பிறந்த இவர் ஒரு இந்திய விளம்பர நடிகை மற்றும் குழந்தை நட்சத்திரமாவார், சிறந்த தொலைக்காட்சி நிகழ்ச்சிகளிலும், படங்களிலும் அவரது பணிக்காக நன்கு அறியப்பட்டவர். *ரஸ்னா* விளம்பரங்களில் மற்றும் பாலிவுட் திரைப்படமான *பா* (2009), படத்தில் அமிதாப் பச்சனுடன் நடித்தார். வெள்ளிநட்சத்திரம் என்ற படத்தில் அம்முக்குட்டியாக நடித்ததற்காக மலையாள பார்வையாளர்களிடையே பிரபலமாக உள்ளார்.
# தருணி சச்தேவ்

## சுயசரிதை

### சொந்த வாழ்க்கை

தருணி சச்தேவ் மும்பை நகரைச் சேர்ந்த ஒரு தொழிலதிபரான, தருணியின் தாயார் மும்பை ராதா கோபிநாத் கோவிலின் அகில உலக கிருஷ்ண பக்திக் கழகத்தின் பக்தராவார். (ஹரே கிருஷ்ணா இயக்கம்), தருனி கோயிலின் திருவிழாக்களிலும் நாடகங்களிலும் அரங்கேற்றம் செய்துள்ளார்..
# தருணி சச்தேவ்

## தொழில்

*ரஸ்னா* போன்ற பல தொலைக்காட்சி விளம்பரங்களில் தருணி நடித்தார், மேலும் *கோல்கேட்* பற்பசை, *ஐசிஐசிஐ வங்கி*, *ரிலையன்ஸ் கம்யூனிகேசன், எல்.ஜி, காஃபி பைட், கோல்ட் வின்னர்,* சக்தி மாசாலா மற்றும் *ஸ்டார் பிளஸ் டிரீம்ஸ்* ஆகிய பல தொலைக்காட்சி விளம்பரங்களிலும் தருணி தோன்றியுள்ளார். திரைப்படத்தில் மிகவும் பரபரப்பான நடிக்கும் குழந்தைகளில் ஒருவராகவும், அமிதாப் பச்சன், அபிஷேக் பச்சன் மற்றும் வித்யா பாலன் ஆகியோருடன் *பா* என்ற இந்திப் படத்திலும் (2009) நடித்துள்ளார். இவர் மலையாளப் படங்களான வெள்ளி நட்சத்திரம் (2004) மற்ரும் சத்யம் (2004) என இரு படங்களில் நடித்துள்ளார். அந்த நேரத்தில் அதிக ஊதியம் பெறும் குழந்தை நட்சத்திரமாக இருந்தார். சன் தொலைகாட்சியில் ஒளிப்பரப்பான தமிழ்த் தொடரன *மெட்டி ஒலி* என்ற நாடகத்தில் சீதாவின் மகள் மாமினி குட்டி வேடத்தில் 712 வத் அத்தியாயத்தில் இருந்து இறுதி வரை நடித்துள்ளார். இந்தித் தொடரான மூன்று முடிச்சு என்பதில் துர்காராணி வேடத்தில் நடித்துள்ளார். இவருடைய இறப்பிற்கு பின்னர் இந்தத் தொடரில் *ருஹானிக்கா தவான்* நடித்துள்ளார்
# தருணி சச்தேவ்

## இறப்பு

அவருடைய பிறநத நாளான 2012 மே 14 அன்று நேபாளத்தில் நடந்த ஒரு விமான விபத்தில் தருணி சச்தேவ் இறாந்தார். தருணியின் தாயார் கீதா சாக்தேவும் அவருடன் சேர்ந்து விமானத்தில் இறந்தார். நேபாள பயணத்திற்கு முன் 2012 மே 11 அன்று அவருடைய நண்பர்கள் அனைவரையும் கட்டிப்பிடித்து, "உங்களை சந்திப்பது இதுவே கடைசி முறை" எனக் கூறியுள்ளார். தருணியின் நண்பர்கள் இதை ஒரு நகைச்சுவையாக எடுத்துக் கொண்டனர், ஏனெனில் இதற்கு முன்னர் அவர் விமானத்தில் பறக்கும் போதெல்லாம் யாரையும் கட்டிப்பிடிப்பதில்லை. விமானம் பறப்பதற்கு முன் அவரது சிறந்த நண்பரிடம் அவர் அனுப்பிய ஒரு கடைசி செய்தி "விமானம் நொறுங்கினால் என்ன நடக்கும்" என்று கேட்டார், தொடர்ந்து "நான் உன்னை நேசிக்கிறேன்" என்ற செய்தியுடன்.
அந்த விமானத்தில் இறக்க அவரது விதி எழுதப்பட்டதாக அவரது நண்பர்கள் நம்புகிறார்கள். தந்தை மற்றும் மகன்களான, அமிதாப் மற்றும் அபிஷேக் பச்சன் ஆகிய இருவரும் அவரது மரணத்தின் மீது தங்கள் துயரத்தை வெளிப்படுத்தினர்.
# பூனம் தில்லான்

**பூனம் தில்லான்** (Poonam Dhillon) ஏப்ரல் 18, 1962இல் பிறந்த இந்திய நடிகை ஆவார். இவர் இந்தி திரைப்படங்கள், நாடகங்கள் மற்றும் தொலைக்காட்சி தொடர்களில் நடித்துள்ளார். தில்லான் 1977இல் "ஃபெமினா மிஸ் இந்தியா" பட்டம் பெற்றவர். இவர் 80க்கும் மேற்பட்ட திரைப்படங்களில் நடித்துள்ளார். இவர் 1979இல் வெளிவந்த *நூரி*, ராஜேஷ் கன்னாவுடன் நடித்த *ரெட் ரோஸ்*(1980), *டார்ட்* (1981), *நிஷான்* (1983), *ஜமனா* (1985), *ஆவம்* (1987) திரைப்படங்களின் மூலமாக நன்கு அறியப்படுகிறார். மேலும் இவர் *ஜெய் சிவ் சங்கர்* (1990), *ரொமான்ஸ்* (1983), *சோஹ்னி மகிவால்* (1984), *தேரி மெகர்பானியன்* (1985), *சமுந்தர்* (1986), *சவேராய் வாலி காடி* (1986), *கர்மா* (1986) *நாம்* (1986), *மாலம்மால்* (1988) போன்ற பல படங்களில் நடித்துள்ளார்.  
பூனம் தில்லான், 2009இல் நடைபெற்ற *பிக் பாஸ்* நிகழ்ச்சியில் பங்குபெற்றார். மற்றும் 2013இல், சோனி தொலைக்காட்சியின் *ஈக் நயி பெஹ்ச்சான்* தொடரில் ஷ்ரதா மோடி கதாபாத்திரத்தில் நடித்துள்ளார்.
# பூனம் தில்லான்

## தொழில்

*மிஸ் யங் இந்தியா*வாக 1978 ஆம் ஆண்டில் தனது 16 வயதில் முடிசூட்டப்பட்டபோது முதன்முறையாக தில்லான் புகழ் பெற்றார். இயக்குநர் யஷ் சோப்ரா இவரை கவனித்து திரிசூல் என்ற படத்தில் ஒரு வாய்ப்பு வழங்கினார். இப்படத்தில் இடம் பெற்ற *கபூச்சி கபூச்சி கம் கம்* என்ற பாடலுக்கு நடிகர் சச்சினுடன் நடனமாடினார். சோப்ரா தயாரிப்பில் பின்னர் *நூரி* (1979) திரைப்படத்தில் நடித்தார். இதற்காக, தில்லானுக்கு சிறந்த நடிகைக்கான பிலிம்பேர் விருது பரிந்துரைக்கப்பட்டது. அதைத் தொடர்ந்து, அவர் ஹிந்தி மொழியில் 90 திரைப்படங்களை செய்தார். நடிகர் ராஜேஷ் கன்னாவுக்கு இணையாக பல படங்களில் நடித்துள்ளார். தில்லான் நடமாடும் ஒப்பனை வாகன தொழிலை ஆரம்பித்தர், இது இந்தியத் திரையுலகில் எவரும் செய்யாத ஒன்றாகும். தனது ஒப்பனை நிறுவனத்திற்கு *வானிட்டி* எனப் பெயரிட்டார்.  
தில்லான் ஒரு கல்வியாளர் குடும்பத்தில் இருந்து வந்தார். அவரது தந்தை ஒரு வானூர்தி பொறியியலாளராக இருந்தார், அவரின் தாய் ஒரு பள்ளியில் தலைமை ஆசிரியராக இருந்தார், மேலும் அவரது இரண்டு உடன்பிறப்புகளும் மருத்துவர்கள் ஆவார்கள். பூனம் தனது 16 வது வயதில் திரைப்ப்டங்களில் தோன்ற ஆரம்பித்த பிறகு பட்டம் பெற்றார். தற்போது அவர் சர்வதேச வர்த்தகத்தில் முதுநிலை வணிக நிர்வாகம் செய்து வருகிறார்.
மருந்து விழிப்புணர்வு, எய்ட்ஸ் விழிப்புணர்வு, குடும்ப திட்டமிடல் மற்றும் உறுப்பு தானம் போன்ற சமூக காரணிகளால் அவர் மிகவும் தீவிரமாக செயல்பட்டு வருகிறார்.
காத்மாண்டு மற்றும் தில்லி *சார்க்* வணிக உச்சி மாநாட்டில் முக்கிய பேச்சாளராகவும் இருந்துள்ளார், மேலும் அவர் கலாச்சார தூதுவராக நியமிக்கப்பட்டார். அவர் *மைன்ட்மைன்* நிகழ்ச்சியில் ஒரு பேச்சாளராக இருந்தார்.  
சமீபத்தில் அவர் *பொயடிக் ஜஸ்டிஸ் பிலிம்ஸ் பிரைவேட் லிமிட்டெட்* என்ற திரைப்பட தயாரிப்பு நிறுவனத்தை நிறுவியுள்ளார்.
# மைத்ரேயி

**மைத்ரேயி** (*Maitreyi*) ஒரு இந்து மெய்யியல் வரலாற்றின்படி வேதகாலத்தில் வாழ்ந்தவர். பிரகதாரண்யக உபநிடதத்தில் 8 ஆம் நூற்றாண்டில் வாழ்ந்தார் என மதிப்பிடப்பட்டுள்ள வேதகால முனிவரான யாக்யவல்க்கியர் என்பவரின் இரு மனைவியரில் ஒருவராக இவரைப் பற்றிய குறிப்புகள் காணப்படுகின்றன. இந்து மதக் காவியங்களான மகாபாரதம் மற்றும் கல்பம் என்பதிலும் காணப்படுகின்றன. இருப்பினும், மைத்ரேயியை எப்போதுமே திருமணம் செய்து கொள்ளாத அத்வைதத் தத்துவஞானி என்று விவரிக்கப்படுகிறது. பண்டைய சமசுகிருத இலக்கியத்தில், இவர் "பிரம்மவதினி" (வேதத்தை விவரிப்பவர்) என்று அழைக்கப்படுகிறார்.  
பண்டைய இந்திய நூல்களிலும் மைத்ரேயி காணப்பகிறார். இந்து மதக் கருத்தின்படி ஆத்மன் பற்றி யாக்யவல்க்கியருடன் உரையாடுவதாக பிரகதாரண்யக உபநிடதத்தில் சொல்லப்பட்டுள்ளது. இந்த உரையாடலின்படி, அன்பு என்பது ஒரு நபரின் ஆத்மாவால் இயக்கப்படுகிறது. மேலும், மைத்ரேயி ஆத்மன் மற்றும் பிரம்மனின் தன்மை மற்றும் அவற்றின் ஒற்றுமை பற்றியும் அத்வைத தத்துவத்தின் முக்கியத்துவத்தைப் பற்றியும் உரையாடுகிறார்.  
வேத இந்தியாவில் பெண்களுக்கு கிடைக்கும் கல்வி வாய்ப்புகளின் ஒரு எடுத்துக்காட்டு மற்றும் அவர்களின் தத்துவ சாதனைகள் என மைத்ரேயியை மேற்கோள் காட்டியது, இவர் இந்திய அறிவார்ந்த பெண்களின் சின்னமாகக் கருதப்படுகிறார். மேலும் புது தில்லியில் இரை கௌரவிக்கும் வகையில் ஒரு நிறுவனம் நிறுவப்பட்டுள்ளது.
இருவரும் உரையாடலில் ஈடுபடுகின்றனர்]]
# மைத்ரேயி

## இளமை வாழ்க்கை

பகுதியில் இருந்து வந்ததாக நம்பப்படுகிறது.]]
இதற்கிடையில் கல்ப காலத்தில் (வேதாங்கம்) ஆசுவலாயன சூத்ரத்தில் முனிவரின் மகள் சுலாபா மைத்ரேயியாக குறிப்பிடப்படுகிறார்.
# மைத்ரேயி

## மரபுரிமை

பல புராணங்களில் மத்ரேயியைப் பற்றி சொல்லப்பட்டுள்ளது. பண்டைய இந்தியாவின் மிகவும் கற்றறிந்த மற்றும் நல்லொழுக்கமுள்ள பெண்களில் ஒன்றாக கருதப்படுகிறார். இந்தியாவில் அறிவார்ந்த பெண்களை அடையாளப்படுத்துகிறார். தமிழ்நாட்டில் பின்னடைந்த ஒரு இடத்திலும் மற்றும் புது தில்லி அருகில் மைத்ரேயி வேத கிராமத்திலும் கல்லூரி ஒன்று ஏற்படுத்தப்பட்டுள்ளது.
# பென்சைல் ஐசோதயோசயனேட்டு

| ImageFile1 = Benzyl isothiocyanate.svg
| ImageSize1 =
| ImageFileL2 = Benzyl isothiocyanate-3D-balls-by-AHRLS-2012.png
| ImageSizeL2 =
| ImageFileR2 = Benzyl isothiocyanate-3D-vdW-by-AHRLS-2012.png
| ImageSizeR2 =  
| ImageAlt =  
| IUPACName = (ஐசோதயோசயனேட்டோமெத்தில்)பென்சீன்
| OtherNames =  
| Section1 =
| Section2 =
# பென்சைல் ஐசோதயோசயனேட்டு

## செயல்பாடு

பென்சைல் ஐசோதயோசயனேட்டும் மற்ற ஐசோதயோசயனேட்டுகளும் பொதுவாக கணைய புற்றுநோயாதலுக்கு எதிராக பாதுகாப்பானவை என்று செல் வெளிச் சோதனை முறைகள் பி21/டபிள்யூ.ஏ.எப்1 மரபனு வழியாக தெரிவிக்கின்றன.  
உடல் பருமன், கொழுப்பான கல்லீரல் மற்றும் உணவில் காணப்படும் இன்சுலின் எதிர்ப்பு உணவு போன்றவை பென்சைல் ஐசோதயோசயனேட்டு உட்செலுத்தப்பட்ட பருமனான சுண்டெலி மாதிரியில் தாக்கத்தைக் காட்டியதாக சமீபத்தில் வெளியிடப்பட்ட ஆய்வு தெரிவிக்கிறது.
# இங்கா குர்ட்சிலாவா

**இங்கா குர்ட்சிலாவா** (*Inga Khurtsilava*) என்பவர் சியார்சியா நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1975 ஆம் ஆண்டு ஏப்ரல் மாதம் 17 ஆம் நாள் பிறந்தார். 1991, 1997, 2000 ஆகிய ஆண்டுகளில் மூன்று முறை சியார்சியா நாட்டின் பெண்கள் சதுரங்க சாம்பியன் பட்டத்தை இவர் வென்றிருக்கிறார்.
# இங்கா குர்ட்சிலாவா

## வாழ்க்கை

மூன்று முறை சியார்சிய பெண்கள் சாம்பியன் என்ற பட்டம் பெற்ற இவர் 2000 ஆம் ஆண்டில் நடைபெற்ற மகளிர் உலக சதுரங்க சாம்பியன் போட்டியில் கலந்து கொண்டார். ஒற்றை வெளியேற்றப் போட்டியாக நடைபெற்ற இப்போட்டியில் முதல் சுற்றில் நோனா கேப்ரிந்தாசுவிலியை தோற்கடித்த இங்கா குர்ட்சிலாவா இரண்டாவது சுற்றில் விக்டோரியா சிமிலைட்டு நீல்சன் என்ற லித்துவேனிய வீராங்கனையால் தோற்கடிக்கப்பட்டார் ...
2013 ஆம் ஆண்டு பிடே அமைப்பு இங்கா குர்ட்சிலாவாவிற்கு பெண்கள் கிராண்டு மாசுட்டர் பட்ட்த்தை வழங்கியது .
# எத்தில் நைட்ரேட்டு

**எத்தில் நைட்ரேட்டு** (*Ethyl nitrate*) என்பது C<sub>2</sub>H<sub>5</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நைட்ரிக் அமிலத்தினுடைய எத்தில் எசுத்தர் என்று இச்சேர்மம் வகைப்படுத்தப்படுகிறது. நிறமற்று, எளிதில் ஆவியாகக் கூடியதாய் எளிதில் தீப்பற்றி எரியக்கூடிய நீர்மமாய் இது காணப்படுகிறது. கரிமத் தொகுப்பு வினைகளில் எத்தில் நைட்ரேட்டு பயன்படுத்தப்படுகிறது. சில மருந்துகள், சாயங்கள் மற்றும் வாசனை திரவியங்கள் தயாரிப்பில் இது வேதியியல் இடைநிலையாகத் தோன்றுகிறது .  
எத்தில் நைட்ரேட்டு வளிமண்டலத்திலும் காணப்படுகிறது, இங்கு இச்சேர்மம் மற்ற வாயுக்களுடன் வினைபுரிந்து பனிப்புகையை உருவாக்குகிறது. முக்கியமாக புதைபடிவ எரிபொருள்கள் எரிவதால் உருவாகும் மாசுபடுத்தியாக இப்புகை கருதப்பட்டது எங்கெல்லாம் ஆழத்தில் இருந்து குளிர்ந்த நீர் எழுகின்றதோ அங்கெல்லாம் அந்நீர் இயற்கையான செயல்முறைகளால் உருவாக்கப்படும் ஆல்கைல் நைட்ரேட்டுகளால் நிறைவுற்று காணப்படுகிறது என கடல் நீர் மாதிரிகள் பற்றிய சமீபத்திய பகுப்பாய்வுகள் தெரிவிக்கின்றன .
# எத்தில் நைட்ரேட்டு

## தயாரிப்பு

நைட்ரைல் புளோரைடு வாயுக் குமிழ்களை எத்தனால் வழியாக -10° செல்சியசு வெப்பநிலையில் செலுத்தும்போது எத்தில் நைட்ரேட்டு உருவாகிறது இதனால் இவ்வினை விரிவாக ஆராயப்பட்டது..  
எத்தனாலை நைட்ரேற்றம் செய்து எத்தில் நைட்ரேட்டை தயாரிக்க இயலும். புகையும் நைட்ரிக் அமிலம் அல்லது அடர் கந்தக அமிலம் மற்றும் நைட்ரிக் அமிலக் கலவை இதற்காகப் பயன்படுத்தப்படுகிறது. மேலும் தூய்மைப்படுத்த முனைந்தால் வெடிக்கும் வாய்ப்பு உண்டு.
# டிரையெத்தில் ஆர்த்தோ அசிட்டேட்டு

**டிரையெத்தில் ஆர்த்தோ அசிட்டேட்டு** (*Triethyl orthoacetate*) என்பது C<sub>8</sub>H<sub>18</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டிக் அமிலத்தினுடைய ஆர்த்தோ எசுத்தர் என்று இச்சேர்மம் வகைப்படுத்தப்படுகிறது. 1,1,1-டிரையீத்தாக்சியீத்தேன் என்ற பெயராலும் இச்சேர்மம் அழைக்கப்படுகிறது. எண்ணெய் தன்மை கொண்ட நீர்மமான இச்சேர்மம் மஞ்சள் நிறத்திலும் நிறமற்றதாகவும் காணப்படுகிறது.  
ஓர் ஆல்ககாலின் அமைப்பில் ஓர் அசிட்டேட்டு குழுவை அறிமுகப்படுத்த உதவும் கரிமத் தொகுப்பு வினைகளில் டிரையெத்தில் ஆர்த்தோ அசிட்டேட்டு பயன்படுத்தப்படுகிறது. யான்சன் – கிளெய்சன் மறுசீராக்கல் வினையிலும் இச்சேர்மம் பயன்படுத்தப்படுகிறது .
# கனன் தேவி

**கனன் தேவி** *(Kanan Devi)* 22 ஏப்ரல் 1916 முதல் 17 ஜூலை 1992 வரை இருந்த இந்திய நடிகை மற்றும் பாடகி ஆவார். இந்தியத் திரைப்படத்துறையின் ஆரம்பகால பாடல்களில் அவர் இருந்தார், பெங்காலி சினிமாவின் முன்னணி நட்சத்திரமாக பிரபலமடைந்துள்ளார். அவர் விரைவாக பாடும் பாணியானது, கொல்கத்தாவின் திரையரங்குகளில் மிகப்பெரிய அளவில் பயன்படுத்தப்பட்டது.
# கனன் தேவி

## சுயசரிதை

கனன் தேவி, மேற்கு வங்காளம் ஹவுராவில் ஏப்ரல் 22, 1916இல் பிறந்தார். தனது சுயசரிதையான "சபாரி அமி நாமி" யில், கனன் தன் பெற்றோர்களாக கருதப்பட்டவர்கள் இரத்தின சந்திர தாஸ் மற்றும் ரஜோபாலா ஆகிய இருவரும் ஒன்றாக வாழ்ந்து வந்ததாக குறிப்பிட்டுள்ளார். அவரது வளர்ப்பு தந்தையான ரத்தன் சந்திர தாஸ், இறப்புக்குப் பிறகு கனனும் அவரது தாயாரும் தனித்து விடப்பட்டனர். சிலர், கனன்தேவி, ஹௌராஸ் செயிண்ட் ஏஞ்சல்ஸ் பள்ளியில் படித்தார் எனவும், ஆனால் படிப்பை முழுவதுமாக முடிக்கவில்லை எனவும் கூறுகின்றனர்.  
அவரது நலம் விரும்பியான "காகா பாபு" என்று அவரால் அழைக்கப்பட்ட துளசி பானர்ஜி, அவரை மதன் *தியேட்டர்ஸ்*/ஜோதி *ஸ்டுடியோ*விற்கு அறிமுகம் செய்து வைத்தார். அப்போது கனனுக்கு வயது 10. 1926இல் வெளிவந்த "ஜெய்தேவ்" என்கிற படத்தில் ஒரு சிறு கதாபாத்திரத்தில் நடித்தார். அதைத் தொடர்ந்து, 1927இல் வெளிவந்த "சங்கராச்சார்யா" திரைப்படத்தில் நடித்தார். இதன் மூலமாக அவர் கனன் பாலா என்று அறியப்பட்டார்.  
அவர் இந்திய திரைப்படத்தின் முக்கிய பிரமுகர்களான கே. எல். சைகல், பங்கஜ் முல்லிக், பிரமாதேஷ் பருவா, பஹரி சன்யால், சபி பிஸ்வாஸ் மற்றும் அசோக் குமார் ஆகியோருடன் பணிபுரிந்துள்ளார். கனன் தேவி அசோக் மைத்ரா என்பவரை திசம்பர் 1940இல் மணந்து கொண்டார். சில காரணங்களால் 1945இல் விவாகரத்து செய்தார். பின்னர் "ஹரிதாஸ் பட்டாச்சார்ஜி" என்பவரை 1949இல் மணந்து கொண்டார். இந்திய திரையுலகிற்கு தனது பங்களிப்புக்காக கனன் தேவி பெங்காலித் திரையுலகின் முதல் பெண்மணியாக பல விருதுகளைப் பெற்றார். விஷ்வாபாரதியின் கௌரவ பட்டம், 1968 ஆம் ஆண்டில் பத்மசிறீ மற்றும் 1976 ஆம் ஆண்டில் தாதாசாஹேப் பால்கே விருது போன்ற விருதுகளைப் பெற்றார்.
# மதுரை மாவட்டம் (சென்னை மாகாணம்)

**மதுரை மாவட்டம்** (**Madura District**) என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான மதுரை, தேனி, இராமநாதபுரம், சிவகங்கை, புதுக்கோட்டை மற்றும் திண்டுக்கல் மாவட்டத்திலிருந்து திண்டுக்கல், நிலக்கோட்டை, நத்தம் மற்றும் விருதுநகர் மாவட்டத்திலிருந்து அருப்புக்கோட்டை, திருச்சுழி மற்றும் விருதுநகர் பகுதிகளையும் மற்றும் திருச்சிராப்பள்ளி மாவட்டத்திலிருந்து மணப்பாறை பகுதிகளையும் உள்ளடங்கும் .
# மதுரை மாவட்டம் (சென்னை மாகாணம்)

## வரலாறு

மதுரை மாவட்டமானது பாண்டியப் பேரரசின் மையமாக இருந்தது. இதன் தலைநகராக மதுரை நகரானது சங்க காலத்திலிருந்து இருந்து வந்தது. கி.பி. 10ஆம் நூற்றாண்டில் இப்பகுதியானது சோழப் பேரரசால் கைப்பற்றப்பட்டது. 10 ஆம் நூற்றாண்டு முதல் 13 ஆம் நூற்றாண்டு வரை சோழர்களின் மேலாதிக்கத்தில் பாண்டியர்கள் இருந்தனர். சோழர்களின் வீழ்ச்சிக்குப் பின்னர் மீண்டும் பாண்டியர்கள் தங்கள் பேரசை நிலைநாட்டினர். குறுகிய கால தனி ஆட்சிக் காலத்துக்குப் பின்னர், பாண்டியர்கள் அலாவுதீன் கில்சியினால் ஆளப்பட்ட தில்லி சுல்தானகத்தால் தோற்கடிக்கப்பட்டார்கள். அதன்பிறகு மதுரைப் பகுதியானது விசயநகரப் பேரரசால் வெற்றி கொள்ளப்படும்வரை மதுரை சுல்தானகத்தால் ஆளப்பட்டது. விஜயநகரப் பேரரசின் வெற்றிக்குப் பிறகு மதுரை நயக்கர் அசின் ஆட்சி நிலைகொண்டது. 1736 இல் மதுரை நாயக்கர் ஆட்சி முடிவுக்கு வந்து ஒரு பெரிய வெற்றிடம் உருவாகியது. இதனால் சிறிதுகாலம் உள்நாட்டுக் குழப்பங்கள் ஏற்பட்டன. முடிவில் மதுரையை பிரித்தானிய கிழக்கிந்திய நிறுவனம் கைப்பற்றி மதுரை மாவட்டமானது உருவாக்கப்பட்டது.
# மதுரை மாவட்டம் (சென்னை மாகாணம்)

## வட்டங்கள்

மதுரை மாவட்டம் பதினான்கு வட்டங்களாக பிரிக்கப்பட்டிருந்தது. இதில் இராமநாதபுரம் சமஸ்தானத்துக்கு உட்பட்ட 5 *சமீந்தாரி* வட்டங்களும், சிவகங்கைச் சீமைக்கு உட்பட்ட 3 *சமீந்தாரி* வட்டங்களும் அடங்கும்.  
- திண்டுக்கல் (பரப்பு: ; தலைமையகம்: திண்டுக்கல்)
- மதுரை (பரப்பு: ; தலைமையகம்: மதுரை)
- மேலூர் (பரப்பு: ; தலைமையகம்: மேலூர்)
- முதுகுளத்தூர் (இராமநாதபுரம் சமஸ்தானத்தின் ஒரு பகுதி)
- பரமக்குடி (இராமநாதபுரம் சமஸ்தானத்தின் ஒரு பகுதி)
- பெரியகுளம் (பரப்பு: ; தலைமையகம்: பெரியகுளம்)
- புதுக்கோட்டை
- இராமநாதபுரம் (இராமநாதபுரம் சமஸ்தானத்தின் ஒரு பகுதி)
- சிவகங்கை (சிவகங்கைச் சீமையின் ஒரு பகுதி)
- திருச்சுழி (இராமநாதபுரம் சமஸ்தானத்தின் ஒரு பகுதி)
- திருமங்கலம் (பரப்பு: ; தலைமையகம்: திருமங்கலம்)
- திருப்பத்தூர் (சிவகங்கைச் சீமையின் ஒரு பகுதி)
- திருப்புவனம் (சிவகங்கைச் சீமையின் ஒரு பகுதி)
- திருவாடனை (இராமநாதபுரம் சமஸ்தானத்தின் ஒரு பகுதி)
# மதுரை மாவட்டம் (சென்னை மாகாணம்)

## நிர்வாகம்

1901 ஆம் ஆண்டில் மதுரை மாவட்டமானது நிர்வாக வசதிக்காக, நான்கு கோட்டங்களாகப் பிரிக்கப்பட்டது.  
- திண்டுக்கல் கோட்டம்: திண்டுக்கல், கொடைக்கானல், பழநி, பெரியகுளம் ஆகிய வட்டங்கள்.
- இராமநாதபுரம் கோட்டம்: இராமநாதபுரம் சமஸ்தானம் மற்றும் சிவகங்கை சமஸ்தானம்.
- மதுரை கோட்டம்: மதுரை மற்றும் திருமங்கலம் வட்டங்கள்.
- மேலூர் கோட்டம்: மேலூர் வட்டம்.
# மதுரை மாவட்டம் (சென்னை மாகாணம்)

## சான்று

-
# எங்க அம்மா ராணி

**எங்க அம்மா ராணி** (*Enga Amma Rani*) 2017 ஆம் ஆண்டு தன்சிகா நடிப்பில், இளையராஜா இசையில், எஸ். பாணியின் இயக்கத்தில் வெளியான தமிழ் திரைப்படம். இப்படத்தில் தன்சிகா இரு குழந்தைகளின் தாயாக நடித்துள்ளார்.
# எங்க அம்மா ராணி

## கதைச்சுருக்கம்

மலேசியாவில் இரட்டைக் குழந்தைகளான தன் இரு பெண் குழந்தைகளுடன் தனியாக வசித்து வருகிறாள் துளசி (தன்சிகா). அவளது குழந்தைகள் மீரா (வர்ணிகா) மற்றும் தாரா (வர்ஷா). அவளது கணவன் காணாமல் போனதால் அவளால் இந்தியாவுக்குச் செல்ல முடியவில்லை. நிதிப் பிரச்சனைகள் மற்றும் விசா தொடர்பான பிரச்சனைகள் காரணமாக அவள் அங்கேயே தங்க நேரிடுகிறது. ஒரு நாள் திடீரென தாரா வினோத நோயால் பாதிக்கப்பட்டு இறக்கிறாள். மீராவை பரிசோதிக்கும் மருத்துவர் அவளுக்கும் அந்த நோயின் அறிகுறிகள் தென்படுவதாகக் கூறுகிறார்.  
துளசி மீராவை ஒரு மலைப்பிரதேசத்திற்கு அழைத்துச் செல்கிறாள். மீராவிற்குள் ஒரு ஆத்மா புகுந்ததை அறிகிறாள். அந்த ஆத்மா அவளை ஆட்டுவிப்பதையும் அறிகிறாள். அந்த ஆத்மா ஒரு சிறுமி சத்யாவின் ஆத்மா ஆகும். அந்த சிறுமியின் தந்தை தொழிலில் அதிக லாபம் கிடைப்பதைத் தன் நண்பனிடம் சொல்கிறான். அந்த நண்பன் அவரது மகளைக் கடத்துகிறான். பின் வேறொருவரைப் போல் தொலைபேசியில் பேசி பணத்தைக் கொடுக்காவிட்டால் அவனது மகளைக் கொல்வதாக மிரட்டுகிறான். இதை அந்த நண்பனிடமே சொல்லும் அந்தப் பெண்ணின் தந்தை காவல் நிலையத்தில் புகாரளிக்கப் போவதாக சொல்கிறார். இதனால் அவன் தன்னையும் தன் தந்தையையும் கொன்றதாக அந்த ஆத்மா கூறுகிறது. தன்னைக் கொன்றவனைக் கொல்லவே மீராவின் உடலில் புகந்ததாக கூறுகிறது ஆத்மா. அந்த சிறுமியின் ஆத்மா தன் மகள் மீராவின் உடலில் இருந்தால் அவளுக்கு அந்த நோயால் பாதிப்பு ஏற்படாது என்பதை அறியும் துளசி, தன் மகளின் உடலைவிட்டு நீங்க வேண்டாம் என்று வேண்டுகிறாள். ஆனால் அந்த இருவரைக் கொன்ற நண்பன் ஒரு விபத்தில் இறக்கிறான். இதனால் தான் மீராவின் உடலில் இனி இருக்க இயலாது என்று கூறி உடலைவிட்டு நீங்குகிறது ஆத்மா. அதன் பின் தன் மகளின் உயிரைக் காப்பாற்ற துளசி என்ன செய்தாள்? என்பதே அதிர்ச்சியூட்டும் முடிவு.
# எங்க அம்மா ராணி

## நடிகர்கள்

- தன்சிகா - துளசி
- வர்ணிகா - மீரா
- வர்ஷா - தாரா
- சங்கர் ஸ்ரீஹரி - முரளி
- நமோ நாராயணா - சொக்கலிங்கம்
- அனில் முரளி - ராஜன்
- மனோஜ் குமார் - சத்யாவின் தந்தை
- நிதிஷ் வீரா
- வைசாலி தணிகா - துர்கா
- ரிந்து ரவி
- மீனா கார்த்திக்
- வி.ஐ.பி. கிருஷ்ணா
- சுஜாதா தணிகா
# எங்க அம்மா ராணி

## தயாரிப்பு

எஸ். பாணி இயக்குநர் சமுத்திரக்கனியிடம் உதவி இயக்குநராகப் பணியாற்றியவர். இப்படத்தின் படப்பிடிப்பு மலேசியாவில் நடைபெற்றது.
# தாரியா வாயிட்டு

**தாரியா சிடானிசிலேவோவ்னா வாயிட்டு** (*Daria Stanislavovna Voit*) என்பவர் உருசிய நாட்டின் பெண் சதுரங்க கிராண்டு மாசுட்டர் ஆவார். இவர் 1994 ஆம் ஆண்டு சனவரி மாதம் 11 ஆம் நாள் பிறந்தார். பிடே மாசுட்டர் மற்றும் பெண் கிராண்டு மாசுட்டர் பட்டங்களுடன் இவர் சதுரங்கம் ஆடி வருகின்றார்.
# தாரியா வாயிட்டு

## சதுரங்க வாழ்க்கை

2013 ஆம் ஆண்டு நடைபெற்ற மகளிர் உருசிய இளையோர் சதுரங்க சாம்பியன் போட்டியில் தாரியா வாயிட்டு வெற்றி பெற்றார் . அடுத்த ஆண்டில் ஏரவான் நகரில் நடைபெற்ற ஐரோப்பிய பல்கலைக்கழகங்களுக்கிடையிலான சதுரங்க சாம்பியன் பட்டப் போட்டியின் பெண்கள் பிரிவில் வாயிட்டு வெற்றி பெற்றார் . இதே போல 2016 இல் மாசுக்கோ பெண்கள் விரைவு சதுரங்க சாம்பியன் பட்டத்தையும் பிளிட்சு எனப்படும் நேரக் கட்டுப்பாட்டு சாம்பியன் போட்டியையும் இவர் வென்றார் . 2016 ஆம் ஆண்டு நோவோசிபிர்சுக் நடைபெற்ற பெண்கள் உருசிய சாம்பியன் பட்டப் போட்டி ஒன்றில் 4 முதல் 7 இடங்களுக்கான போட்டியின் இறுதியில் வாயிட்டு சமநிலை பெற்றார் .
# கோட்டூர் ஊராட்சி (தஞ்சாவூர்)

**கோட்டூர் ஊராட்சி** (*Kottur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கோட்டூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1566 பேர் வசிக்கின்றனர். இந்த ஊராட்சியில் மொத்தம் 403 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 74.8% மற்றும் பெண்களின் எழுத்தறிவு விகிதம் 34.9% ஆகும்.
# காவனூர் ஊராட்சி (தஞ்சாவூர்)

**காவனூர் ஊராட்சி** (*Kavanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# காவனூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1665 பேர் வசிக்கின்றனர். இந்த ஊராட்சியில் மொத்தம் 409 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 70.3% மற்றும் பெண்களின் எழுத்தறிவு விகிதம் 33.0% ஆகும்.
# வடக்கு சுமாத்திரா

**வடக்குச் சுமாத்திரா** (North Sumatra) என்பது இந்தோனேசியா நாட்டின் ஒரு மாகாணமாகும்.  
இது சுமாத்திரா தீவின் வடமேற்குப் பகுதியில் அமைந்துள்ளது. இதன் தென்மேற்குப் பகுதியில் இந்தியப் பெருங்கடலும் வடகிழக்கு பகுதியில் மலாக்கா நீரிணையும் அமைந்துள்ளன.  
வடக்குச் சுமாத்திராவின் தலைநகர் மேடான் நகரமாகும்.
# கருப்பூர் ஊராட்சி (திருப்பனந்தாள்)

** கருப்பூர் ஊராட்சி** (*Karuppur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கருப்பூர் ஊராட்சி (திருப்பனந்தாள்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2295 பேர் வசிக்கின்றனர். இந்த ஊராட்சியில் மொத்தம் 551 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 75.1% மற்றும் பெண்களின் எழுத்தறிவு விகிதம் 36.8% ஆகும்.
# சென்னை கட்டடக்கலை

, சென்னை நகரில் காணப்படும் இந்திய-சாராசெனிக் கட்டடக்கலை பாணியின் ஒரு எடுத்துக்காட்டு.]]
சென்னை கட்டடக்கலை பல கட்டடக் கலைகளின் தொகுப்பாகும். பழங்காலத்தில் பல்லவர்களால் கட்டப்பட்ட திராவிடக் கோயில்கள் முதல் காலனித்துவத்தின் கடைசியாக இந்தோ-சராசனிக் பாணியில் வானளாவிய கட்டடங்களை கொண்டது. சென்னை துறைமுகத்தில் காலனித்துவத்தின் அடையாளமாக பழைய கோயில்<nowiki/>கள் தேவாலயங்கள் மசூதி<nowiki/>கள் துறைமுகத்தின் அருகில் நிலை நிறுத்தப்பட்டுள்ளன.  
2014 ஆம் ஆண்டு வரையில், சென்னை நகரம் அதன் 426 &nbsp; சதுர கி.மீ. எல்லைக்குள் சுமார் 6,25,000 கட்டடங்கள் கொண்டிருந்தது. அதில் சுமார் 35,000 அடுக்குமாடிகள் (நான்கு மற்றும் அதற்கு மேற்பட்ட மாடிகள்) ஆகும். இவற்றில், கிட்டத்தட்ட 19,000 வணிக நோக்கங்களுக்காக கட்டமைக்கப்பட்டுள்ளன.
# சென்னை கட்டடக்கலை

## சுருக்கமான வரலாறு

ஐரோப்பிய காலனி ஆதிக்கத்தில் இந்தியா இருந்தபோது, புதிய, ரோமானிய கட்டடக் கலைகள் கொண்டுவரப்பட்டன. இந்திய துணைக் கண்டத்தில் பிரித்தானிய குடியேற்றமாக சென்னை அதன் பாணியில் கட்டப்பட்ட பல கட்டுமானங்களை கொண்டுள்ளது. ஆரம்ப காலங்களில் கிடங்குகள், சுவர் பதிவுகள் கொண்ட நகரம் கடற்கரை ஓரம் கட்டமைக்கப்பட்டது. முகலாயர்களுக்கு பிறகு ஐரோப்பிய குடியேற்றவாதிகள் ஆகிய போர்ச்சுக்கீசியர், பிரஞ்சு போன்றவர்களைவிட பிரிட்டிஷாரின் கட்டடக்கலை அதிக தாக்கத்தை ஏற்படுத்தியது.  
தொழிற்சாலைகள், நீதிமன்றங்கள், கல்வி நிலையங்கள், நகராட்சி கூடங்கள், பங்களாக்கள் போன்றவை பொறியாளர்களால் கட்டப்பட்ட சாதாரண கட்டமைப்புகள் ஆகும். சில பொது கட்டடங்கள் லண்டனில் உள்ளது போல் அல்லாமல் செங்கல் மற்றும் சுண்ணாம்பால் கட்டப்பட்டன. பல தேவாலயங்கள் லண்டனில் உள்ளதைப் போலவே கட்டப்பட்டு இருந்தன. உதாரணம் புனித ஜார்ஜ் கோட்டையில் உள்ள செயின்ட் மேரி சர்ச்.
# சென்னை கட்டடக்கலை

## சுருக்கமான வரலாறு

### சுதந்திரத்திற்குப் பின்

சுதந்திரத்திற்குப் பிறகு நவீன கால கட்டடகலை சென்னையில் அதிகமானது. 1959 ஆம் ஆண்டு எல். ஐ. சி. கட்டடம் கட்டப்பட்டது. இது நாட்டின் மிக உயரமான கட்டடங்களில் ஒன்றாக அந்நேரத்தில் திகழ்ந்தது. சுண்ணாம்பு, செங்கல் கட்டுமானத்தில் இருந்து கான்கிரீட் கட்டடங்களாக மாற்றப்பட்டிருந்தது. சென்னை துறைமுகத்தில் வானிலை ரேடார் இருப்பதால் 10 கிலோ மீட்டர் சுற்றளவில், 60 மீட்டருக்கும் உயரமான கட்டடங்கள் கட்டுவதற்கு தடை விதிக்கப்பட்டுள்ளது. நகரத்தின் மையப் பகுதியில் தரைப்பகுதி விகிதம் (FAR) 1.5 க்கும் குறைவாக உள்ளது. இது பிற சிறு நகரங்களை விடவும் குறைவாக உள்ளது. இதன் விளைவாக நகரம் செங்குத்து வளர்ச்சியில் இல்லாமல், கிடைமட்டமாக விரிவடைகிறது. நகரத்தின் தெற்கு மற்றும் தென் மேற்கு பகுதிகளில் செங்குத்து வளர்ச்சி (50 மாடிகள் வரை) அதிகப்படியாக காணப்படுகிறது.
# சேண்டுசுபிட்

**சேண்டுசுபிட்** (*Sandspit*) என்பது பாக்கித்தானிலுள்ள ஒரு கடற்கரை ஆகும். இக்கடற்கரை பாக்கித்தானின் சிந்து மாகாணத்திலுள்ள கராச்சிக்கு தென் மேற்கில் அமைந்துள்ளது. இது மிகவும் பிரபலமான ஒரு சுற்றுலா தலமாகும்.  
பல்வேறு வகையான கடல் வாழ் பாசி உயிரினங்களும், நண்டுகளும் இங்கு காணப்படுகின்றன. இங்குள்ள ஆழமற்ற நீர் நீச்சல் மற்றும் சூரிய குளியலுக்கு ஏற்றதாக உள்ளது. இங்கு அசாதாரண பாறை உருவாக்கத் தோற்றங்கள் காணப்படுகின்றன. ஓய்வெடுக்கவும் அடிக்கடி சென்று காற்று வாங்கவும் வசதியாக கராச்சியில் உள்ள ஒரு பொழுது போக்கிடமாக இக்கடற்கரை கருதப்படுகிறது. ஒட்டக சவாரிக்கும் குதிரை சவாரிக்கும் இந்தக் கடற்கரை வசதியாக உள்ளது .  
கடந்த இருபது ஆண்டுகளாக சிந்து மாகாண வனவிலங்குத் துறையால் செயல்படுத்தப்பட்டு வரும் பச்சை மற்றும் ஆலிவ் ஆமைகள் கூடு கட்டுமிடமாக இக்கடற்கரை திகழ்கிறது. குளிர்கால மாதங்களின் தொடக்கத்தில் கூடு கட்டுதல் இங்கு நடக்கிறது. சமீபத்திய ஆண்டுகளில் இயற்கைக்கான உலகளாவிய நிதியம் அமைப்பும் – பாக்கித்தானும் சேண்டுசுபிட் கடற்கரையில் ஆமைகளைப் பாதுகாக்கும் நடவடிக்கைகளில் ஈடுபட்டுள்ளன. இதற்காக இக்கடற்கரையில் வெதுவெதுப்பான நிலப்பகுதி மையத்தை அமைத்து ஆமைப் பாதுகாப்பு நடவடிக்கைகள் தொடங்கப்பட்டுள்ளன .
# விசலூர் ஊராட்சி (தஞ்சாவூர்)

** விசலூர் ஊராட்சி** (*Visalur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# விசலூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2003 ஆகும். இக்கிராமத்தில் மொத்த 499 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 30.6% ஆகும்.
# சோனல்பா நிலக்கரிச் சுரங்கம்

**சோனல்பா நிலக்கரிச் சுரங்கம்** (*Sonalba Coal Mine*) பாக்கித்தானின் சிந்து மாகாணத்தில் அமைந்துள்ளது. இச்சுரங்கத்தில் இருக்கும் எரிக்கும் நிலக்கரியின் இருப்பு 2.47 பில்லியன் டன்களாகும். ஆசியா மற்றும் உலகின் மிகப் பெரிய நிலக்கரி இருப்பு கொண்டுள்ள சுரங்கங்களில் சோனல்பா நிலக்கரிச் சுரங்கமும் ஒன்றாகும் .
# திருநெல்வேலி மாவட்டம் (சென்னை மாகாணம்)

**திருநெல்வேலி மாவட்டம்** (**Tinnevely District**) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான திருநெல்வேலி, தென்காசி, தூத்துக்குடி மற்றும் விருதுநகர் மாவட்டத்தில் இராஜபாளையம், ஸ்ரீவில்லிபுத்தூர், சிவகாசி, சாத்தூர்,போன்ற தாலுக்காக்களை உள்ளடக்கியது.
# திருநெல்வேலி மாவட்டம் (சென்னை மாகாணம்)

## மக்கள் வகைப்பாடு

1901 ஆம் ஆண்டில், திருநெல்வேலி மாவட்ட மக்கள் தொகையானது 2,059,607 ஆகும். இதில் குறிப்பிடத்தக்க எண்ணிக்கையிலானவர்கள் முஸ்லிம் மற்றும் கிறித்தவ மக்களாவர்.
# திருநெல்வேலி மாவட்டம் (சென்னை மாகாணம்)

## நிர்வாகம்

இந்த மாவட்டமானது நான்கு நகராட்சிகளைக் கொண்டு இருந்தது. அவை: திருநெல்வேலி, ஸ்ரீவில்லிப்புத்தூர், தூத்துக்குடி, பாளையங்கோட்டை ஆகியவை ஆகும்.
# திருநெல்வேலி மாவட்டம் (சென்னை மாகாணம்)

## துணை கோட்டம்

1901 ஆம் ஆண்டு நிர்வாக வசதிக்காக திருநெல்வேலி மாவட்டம் மூன்று துணை கோட்டங்களாக பிரிகப்பட்டது அவை  
**திருநெல்வேலி துணை கோட்டம்**:  
- திருநெல்வேலி வட்டம்  
- சங்கரநயினார்கோவில் வட்டம்  
- ஸ்ரீ வில்லிபுத்தூர் வட்டம் ஆகிய வட்டங்களை உள்ளடக்கியது ஆகும்  
** தூத்துக்குடி துணை கோட்டம்:**  
- ஸ்ரீவைகுண்டம் வட்டம்  
- திருச்செந்தூர் வட்டம்  
- கோவில்பட்டி வட்டம் ஆகியவற்றை கொண்டது  
**சேரன்மகாதேவி துணை கோட்டம்:**  
- அம்பாசமுத்திரம் வட்டம்  
- நாங்குநேரி வட்டம்  
- தென்காசி வட்டம் ஆகிய வட்டங்களை உள்ளடக்கியது
# திருநெல்வேலி மாவட்டம் (சென்னை மாகாணம்)

## வட்டங்கள்

திருநெல்வேலி மாவட்டம் ஒன்பது வட்டங்களாக பிரிக்கப்பட்டிருந்தது :-
- அம்பாசமுத்திரம் (பரப்பு:; தலைமையகம்: அம்பாசமுத்திரம்)
- நாங்குனேரி (Area:; தலைமையகம்: நாங்குனேரி)
- ஒட்டப்பிடாரம் (Area:; தலைமையகம்: ஒட்டப்பிடாரம்)
- சங்கரன்கோவில் (Area:; தலைமையகம்: சங்கரநயினார் கோவில்)
- சாத்தூர் (Area:; தலைமையகம்: சாத்தூர்)
- ஸ்ரீவைகுண்டம் (Area:; தலைமையகம்: ஸ்ரீவைகுண்டம்)
- ஸ்ரீவில்லிபுத்தூர் (Area:; தலைமையகம்: ஸ்ரீவிலிபுத்தூர்)
- தென்காசி (Area:; தலைமையகம்: தென்காசி)
- திருநெல்வேலி (Area:; தலைமையகம்: திருநெல்வேலி)
# புத்தகரம் ஊராட்சி (தஞ்சாவூர்)

** புத்தகரம் ஊராட்சி** (*Puthagaram Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# புத்தகரம் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1796 ஆகும். இக்கிராமத்தில் மொத்த 455 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 30.6% ஆகும்.
# சோந்தா-தாட்டா நிலக்கரிச் சுரங்கம்

**சோந்தா-தாட்டா நிலக்கரிச் சுரங்கம்** (*Sonda-Thatta Coal Mine*) பாக்கித்தானின் சிந்து மாகாணத்தில் அமைந்துள்ளது. இச்சுரங்கத்தில் இருக்கும் எரிக்கும் நிலக்கரியின் இருப்பு 3.7 பில்லியன் டன்களாகும். ஆசியா மற்றும் உலகின் மிகப் பெரிய நிலக்கரி இருப்பு கொண்டுள்ள சுரங்கங்களில் சோந்தா-தாட்டா நிலக்கரிச் சுரங்கமும் ஒன்றாகும்
# சிங்கார் விக்கியன் வேர்வாய் நிலக்கரிச் சுரங்கம்

**சிங்கார் விக்கியன் வேர்வாய் நிலக்கரிச் சுரங்கம்** (*Sinhar Vikian Varvai Coal Mine*) பாக்கித்தானின் சிந்து மாகாணத்தில் அமைந்துள்ளது. இச்சுரங்கத்தில் இருக்கும் எரிக்கும் நிலக்கரியின் இருப்பு 3.57 பில்லியன் டன்களாகும். ஆசியா மற்றும் உலகின் மிகப் பெரிய நிலக்கரி இருப்பு கொண்டுள்ள சுரங்கங்களில் சிங்கார் விக்கியன் வேர்வாய் நிலக்கரிச் சுரங்கமும் ஒன்றாகும் .
# சாத்தனூர் ஊராட்சி (திருவிடைமருதூர்)

** சாத்தனூர் ஊராட்சி** (*Sathanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# சாத்தனூர் ஊராட்சி (திருவிடைமருதூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 3761 ஆகும். இக்கிராமத்தில் மொத்த 969 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 69.9% மற்றும் பெண்களின் எழுத்தறிவு விகிதம் 31.9% ஆகும்.
# செந்தூரம்

**செந்தூரம்** 1998 ஆம் ஆண்டு பிரகாஷ் ராஜ், தேவயானி, ராதிகா மற்றும் மூர்த்தி நடிப்பில், இளையராஜா இசையில், சங்கமன் இயக்கத்தில், ஆர். பி. சுந்தரலிங்கம் தயாரிப்பில் வெளியான தமிழ் திரைப்படம்.
# செந்தூரம்

## கதைச்சுருக்கம்

சிறையில் இருக்கும் கத்தாழை (மூர்த்தி) தன் கடந்த காலத்தை நினைக்கிறான்.  
கத்தாழை மனவளர்ச்சி குறைந்த மாற்றுத்திறனாளி. அவனது அப்பாவித்தனத்தை பயன்படுத்தி ஊரார் அவனிடம் வேலை வாங்குகின்றனர். அவனுக்குத் திருமணம் செய்துகொள்ள மிக விருப்பம். ஆனால் அவ்வூரைச் சேர்ந்த பெண்களுக்கு அவனைத் திருமணம் செய்ய விருப்பமில்லை. முத்து மாணிக்கம் (பிரகாஷ் ராஜ்) அந்த கிராமத்தின் மரியாதைக்குரிய பெரிய மனிதர். தேவதா (ராதிகா) அவர் மனைவி. இவர்களுக்குக் குழந்தை இல்லை.  
மேகலா என்கிற ஒத்த ரோசா (தேவயானி) அந்த கிராமத்திற்கு வருகிறாள். திருவிழாக்களில் நடனமாடி சம்பாதித்தத் தன் தாயின் இறப்புக்குப் பின் மேகலா நடனமாடும் தொழிலை செய்கிறாள். அவ்வாறு நடனமாட சென்ற இடத்தில் அவளை ஒருவன் மானபங்கப்படுத்துகிறான். அதனால் அந்தத் தொழிலை விட்டுச்செல்ல நினைக்கும் அவளுக்கு அடைக்கலம் தருகிறார் முத்து மாணிக்கம்.  
முத்து மாணிக்கத்தின் பண்ணை வீட்டில் தங்கி அவரின் ஆதரவில் வாழ்கிறாள். அவளையும் முத்து மாணிக்கத்தையும் தொடர்புபடுத்தி ஊரார் தவறாக பேசுகிறார்கள். கத்தாழைக்கு நடக்க இருந்த திருமணம் நின்றுபோகிறது. ஊரார் அவனைக் கேலிசெய்கின்றனர். தனக்கொரு ஆதரவு வேண்டுமென்று எண்ணும் மேகலா, கத்தாழையைத் திருமணம் செய்கிறாள். இருவரும் மகிழ்ச்சியாக வாழ்கின்றனர். முத்து மாணிக்கம் மேகலாவைத் தனக்கு சொந்தமாக்க எண்ணுகிறார். அவரின் மனைவி தேவதா கர்ப்பமாகிறாள்.அதன்பின் நடப்பது மீதிக்கதை.
# செந்தூரம்

## நடிகர்கள்

- மூர்த்தி - கத்தாழை
- தேவயானி - ஒத்த ரோசா (மேகலா)
- பிரகாஷ்ராஜ் - முத்து மாணிக்கம்
- ராதிகா - தேவதா
- ஆர். சுந்தர்ராஜன் - சடையப்பன்
- வையாபுரி
- ஜீவா - வைதேகி
- அனுஜா - சிவகாமி
- ஏ. பழனி
- வெற்றி
- திடீர் கண்ணய்யா
- வெள்ளை சுப்பையா
- மேனேஜர் சீனு
- எம்.எல்.ஏ. தங்கராஜ்
- மதுரை பன்னீர்
- ஜெமினி ஸ்ரீதர்
- வண்டிக்காரன் பிரகாஷ்
- அமிர்தலிங்கம்
- கோவிந்தாச்சார்யா
- விஜயாம்மா
- ப்ரேமி
- வதனா
- ஆர். கே. ராணி
- சுப்புலக்ஷ்மி
- கே. மீனா
# செந்தூரம்

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் கங்கை அமரன்.  
| 1 | நான் இப்பதான் | மலேசியா வாசுதேவன் | 5:09 |  |
| --- | --- | --- | --- | --- |
| 2 | உனக்கொருத்தி | சித்ரா | 5:04 |  |
| 3 | உன் பக்கத்திலே | இளையராஜா, அனுராதா ஸ்ரீராம் | 5:22 |  |
| 4 | ஆலமரம் | பி. உன்னிகிருஷ்ணன், பவதாரிணி | 4:50 |  |
| 5 | ஒரு வாறு கஷ்டப்பட்டு | இளையராஜா | 5:04 |  |
| 6 | அடி உன்ன காணாம | இளையராஜா, ஆர். சுந்தர்ராஜன் | 4:49 | } |
# ராஜ்ய சபா தொலைக்காட்சி

**ராஜ்ய சபா தொலைக்காட்சி (RSTV)** என்பது இந்திய கேபிள் தொலைக்காட்சி வலையமைப்பில் உள்ள ஓர் ஒளியலை வரிசை ஆகும். இது மாநிலங்களவைக்குச் (இந்திய நாடாளுமன்றத்தின் மேலவை) சொந்தமானது அவர்களால் நடத்தப்படுவது. நாடாளுமன்ற விவகாரங்களை நேரடியாக ஒளிபரப்புகிறது. மேலும் நாடாளுமன்ற விவகாரங்களை பகுப்பாய்வு செய்தல், தேசிய மற்றும் சர்வதேச விவகாரங்களில் கவனம் செலுத்துதல், பார்வையாளர்களுக்கு அறிவுசார்ந்த தளத்தை வழங்குதல், நாடாளுமன்றத்தால் மேற்கொள்ளப்படும் சட்டபூர்வ வியாபாரங்களை சிறப்பு கவனத்துடன் வழங்குதல் போன்ற பணிகளைச் செய்கிறது.  
இது ஒரு பொது தொலைக்காட்சியாக இருப்பதோடு, இதில் வழங்கப்படும் நிகழ்ச்சிகள் மக்களுக்கும் நாடாளுமன்றத்திற்கும் இடையில் கருத்தியல் அடிப்படையிலான உறவை ஏற்படுத்துகிறது. மக்களுக்கு தேசிய மற்றும் சர்வதேச நடப்புகளை வழங்குவதே இதன் நோக்கமாக உள்ளது. அரசியல், பொருளாதாரம், சமூகம் மற்றும் பண்பாடு போன்ற பல நிகழ்ச்சிகளை கொண்டுள்ளது. இந்திய அரசியல் அமைப்பு எவ்வாறு உருவாக்கப்பட்டது என்ற ஷ்யாம் பெனகல் ஆல் இயக்கப்பட்ட *சம்விதான்* என்ற 10 தொகுதிகள் கொண்ட சிறிய தொலைக்காட்சித் தொடரை தயாரித்துள்ளது.
# ராஜ்ய சபா தொலைக்காட்சி

## நிகழ்ச்சிகள்

ராஜ்ய சபா தொலைக்காட்சியில் ஒளிபரப்பப்படும் நிகழ்ச்சிகளின் பட்டியல் பின்வருமாறு:  
- *பெரிய படம்* : தினசரி (திங்கள்-வெள்ளி) தற்போதைய தேசிய அல்லது சர்வதேச முக்கியத்துவம் வாய்ந்த ஒரு தலைப்பில் கலந்துரையாடல் நிகழ்ச்சி
- *தேஷ் தேஷன்தார்* : தினசரி (திங்கள்-வெள்ளி) தற்போதைய தேசிய அல்லது சர்வதேச முக்கியத்துவம் கொண்ட ஒரு தலைப்பில் கலந்துரையாடல்
- *விராசத்* : கலை, இலக்கியம், கலாச்சாரம் மற்றும் திரைப்பட துறையில் புகழ்பெற்ற பிரபலங்களின் வாழ்க்கை மற்றும் வேலை பற்றிய ஒரு வாழ்க்கை வரலாறு
- *குப்தகூ* : வாராந்திர நிகழ்ச்சி; கலாச்சாரம் மற்றும் இசை துறை பிரபலங்களுடன் உரையாடல்
- *இந்திய தர நேரம்* : வாராந்திர நிகழ்ச்சி; வெளிநாட்டு பிரமுகர்கள் மற்றும் அறிவுஜீவிகளுடன் ஒரு பேட்டி நிகழ்ச்சி
- *இந்தியாவின் உலகம்* : வாராந்திர நிகழ்ச்சி; தூதரகங்கள் மற்றும் ஆய்வாளர்களுடன் உலக விவகாரங்களில் விவாதம்
- *ஊடகம் மந்தன்* : வாராந்திர நிகழ்ச்சி; செய்தி ஊடகத்தின் குழு விவாதம்
- *கொள்கை பார்க்க* : வாராந்திர நிகழ்ச்சி; தேசிய பொருளாதாரக் கொள்கைகள் பற்றிய விவாதம்
- *சம்விதான்* : இந்திய அரசியலமைப்பை திரைப்பட வடிவில் தயாரிக்கப்பட்ட நிகழ்ச்சி
- *சரோக்கர்* : வாராந்திர நிகழ்ச்சி; நடப்பு விவகாரங்களில் பார்வையாளர்களை அடிப்படையாகக் கொண்ட குழு விவாதம்
- *ஷாக்சியாத்* : வாராந்திர நிகழ்ச்சி; கலாச்சாரம் மற்றும் இசை துறை பிரபலங்களுடன் உரையாடல்
- *பொருளாதாரம்* : வாராந்திர நிகழ்ச்சி; முக்கிய முடிவு தயாரிப்பாளர்கள் மற்றும் ஆய்வாளர்களுடன் ஒரு பேட்டி நிகழ்ச்சி
- *உலக பனோரமா* : வாராந்திர நிகழ்ச்சி; உலக விவகாரங்கள் மற்றும் நிகழ்வுகள் மீது ஒரு பார்வை.
# சிங்காரோ பிட்ரோ நிலக்கரிச் சுரங்கம்

**சிங்காரோ பிட்ரோ நிலக்கரிச் சுரங்கம்** (*Singharo Bhitro Coal Mine*) பாக்கித்தானின் சிந்து மாகாணத்தில் அமைந்துள்ளது. இச்சுரங்கத்தில் இருக்கும் எரிக்கும் நிலக்கரியின் இருப்பு 1.58 பில்லியன் டன்களாகும். ஆசியா மற்றும் உலகின் மிகப் பெரிய நிலக்கரி இருப்பு கொண்டுள்ள சுரங்கங்களில் சிங்காரோ பிட்ரோ நிலக்கரிச் சுரங்கமும் ஒன்றாகும் .
# எஸ். புதூர் ஊராட்சி (தஞ்சாவூர்)

**எஸ். புதூர் ஊராட்சி** (*S. Pudur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும், மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# எஸ். புதூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2942 ஆகும். இக்கிராமத்தில் மொத்த 717 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 77.6% மற்றும் பெண்களின் எழுத்தறிவு விகிதம் 35.4% ஆகும்.
# அன்னபார்

ஒரு ரோஸ்மவுண்ட் **அன்னபார்** (ஆங்: **Annubar)** (அ) “சராசரி பீட்டோ குழாய்” எனப்படும் முதன்மை உறுப்பானது ஒர் குழாயின் வழியே செல்லும் பாய்மங்களின் (வாயு, நீராவி மற்றும் திரவங்கள்) ஒட்டத்தினை அளவிடப் பயன்படும் ஒற்றைப்புள்ளி பீட்டோ குழாயினைப் போன்ற பல்வேறு புள்ளிகளின் சராசரியை கணக்கீடும் ஒர் பீட்டோ குழாய் ஆகும். ஒற்றைப்புள்ளி பீட்டோ குழாயினை விட பல்வேறு புள்ளிகளின் சராசரியை அளவீடும் அன்னபார் துல்லியமானதாகும்.  
பீட்டோகுழாய் என்பது ஒரு குழாயின் வழியே பாயும் திரவத்தின் நிலையான அழுத்தம் மற்றும் பாய்ம அழுத்தம் இவற்றிற்கிடையேயுள்ள வித்தியாசத்தினை அளவீடுகிறது. இந்த அழுத்தங்களுக்கிடையுள்ள வித்தியாசத்திலிருந்து பெர்னூலி கொள்கை மற்றும் குழாயின் உள்விட்டம் ஆகியவற்றினைப் பயன்படுத்தி ஒட்டத்தின் கன அளவு கணக்கீடப்படுகிறது .  
ஒரு “அன்னபார்” மற்றும் பராம்பரிய “பீட்டோ குழாய்” இடையேயள்ள மிகப்பெரிய வித்தியாசம் ஆனது குழாயின் பல்வேறு பகுதிகளிலிருந்து மாதிரிகளை அன்னபார் எடுக்கிறது. இந்த வழியில் அன்னபார், குழாயின் குறுக்குவெட்டு முழுவதிலிருந்தும் பாயும் மாறுபாடுகளுக்கான அழுத்தங்களின் வித்தியாசத்தின் கணக்குகளை எடுத்துக்கொள்கின்றன. பீட்டோ குழாய் ஆனது குழாயின் பாய்மங்களின் திசைவேகத்தின் சராசரி வேகத்திற்கு அருகில் இருக்கும் ஒரு புள்ளியில் இதேபோன்ற அளவீட்டைக் கொடுக்கும்.  
அன்னபாரின் டி-வடிவ குறுக்குவெட்டு அமைப்பு ஆனது மற்ற 'சராசரி பீட்டோ குழாயினை' விட அதிக உறுதியாகவும் குறைந்த சிக்னல் இடையூறு உடையதாக உள்ளது.  
அன்னபார் என்பது எமர்சன் நிறுவனத்தினரால் பதிவு செய்யப்பட்ட வர்த்தக பெயர் ஆகும்.  
ஒரு “அன்னபார் சராசரி பீட்டோ குழாய்” ஆனது நிறுவ குறைந்த செலவே ஆகும், மேலும் இதிலிருந்து ஏற்படும் அழுத்தங்களின் வீழ்ச்சி என்பதும் புறக்கணிக்கத்தக்கது ஆனால் இது அழுக்கான அல்லது ஒட்டும் தன்மை கொண்ட திரவங்களின் ஒட்டத்தினை அளவீட பொருத்தமற்றதாகும். இது பல்வேறு புள்ளிகளின் சராசரி கொண்டு அளவீடுவதால் பெரிய குழாய்களில் பாய்மங்களின் ஓட்டத்தினை துல்லியமாக அளவிட உதவுகிறது.
# பகதூர்கேல் சுரங்கம்

**பகதூர்கேல் சுரங்கம்** (*Bahadurkhel mine*) பாக்கித்தானின் கைபர் பக்துன்வா மாகாணத்திலுள்ள கிராமமான பகதூர் கேல் கிராமத்தில் அமைந்துள்ள உப்புச் சுரங்கமாகும். இச்சுரங்கத்தில் இருக்கும் சோடியம் குளோரைடு உப்பின் இருப்பு அளவு 10.5 பில்லியன் டன்களாகும். ஆசியா மற்றும் உலகின் மிகப் பெரிய உப்பு இருப்பு கொண்டுள்ள சுரங்கங்களில் பகதூர்கேல் சுரங்கமும் ஒன்றாகும் .
# மேலையூர் ஊராட்சி (தஞ்சாவூர்)

**மேலையூர் ஊராட்சி** (*Melaiyu Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# மேலையூர் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2828 ஆகும். இக்கிராமத்தில் மொத்த 739 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 74.8% மற்றும் பெண்களின் எழுத்தறிவு விகிதம் 33.0% ஆகும்.
# துத்தார் சுரங்கம்

**துத்தார் சுரங்கம்** (*Duddar mine*) என்பது பாக்கித்தானின் மிகப்பெரிய ஈயம் மற்றும் துத்தநாகச் சுரங்கமாகும் . மேற்குப் பாக்கித்தானிலுள்ள பலூசிசுத்தான் மாகாணத்தில் இச்சுரங்கம் அமைந்துள்ளது . இச்சுரங்கத்தில் 50 மில்லியன் டன்களாக இருப்பில் உள்ள தாதுவில் 3.2% ஈயமும் 7% துத்தநாகமும் உள்ளன. இருப்புள்ளதாகக் கருதப்படும் தனிமங்களின் அளவைக் கணக்கிட்டால் 1.6 மில்லியன் டன்கள் ஈயமும் 3.5 மில்லியன் டன்கள் துத்தநாகமும் இருப்பில் இருப்பதாகக் கணக்கிடப்படுகிறது .
# கடைக்குட்டி சிங்கம் (தொலைக்காட்சி நாடகத் தொடர்)

**கடைக்குட்டி சிங்கம்** என்பது விஜய் தொலைக்காட்சியில் 11 மார்ச்சு 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான காதல், பாசம், குடும்பம் கலந்த தொலைக்காட்சி தொடர் ஆகும். இத்தொடரில் பகல் நிலவு தொடரில் நடித்த முஹம்மட் அஸீம் மற்றும் கண்மணி தொடரில் நடித்த இரா அகர்வால் இருவரும் மருது மற்றும் மீனாட்சி என்ற காதாபாத்திரத்தில் நடித்துள்ளனர், அண்ணன் முத்து கதாபாத்திரத்தில் வேலு லட்சுமணன் என்ற புதுமுக நடிகர் நடித்துள்ளார். 20 ஜூலை 2019ஆம் ஆண்டு அன்று 113 அத்தியாங்களுடன் நிறைவு பெற்றது.  
இது ஒரு கிராமத்துக் கதை கொண்ட தொடர். முத்து, மருது என்ற இரு பாசக்கார அண்ணன் தம்பிகளுக்குள் மீனாட்சி என்னும் அழகான பெண் வரும்போது நடக்கும் பிரச்சனைகளை மையமாக வைத்து கதை சொல்லபடுக்குகின்றது. இத் தொடரை ரவி பிரியன் இயக்கியுள்ளார்.
# கடைக்குட்டி சிங்கம் (தொலைக்காட்சி நாடகத் தொடர்)

## கதைச்சுருக்கம்

முத்து (வேலு லட்சுமணன்), மருது (முகம்மது அஸீம்), எனும் இரு பாசக்கார அண்ணன் தம்பிகள். அண்ணன் முத்துவுக்கு மீனாட்சி (இரா அகர்வால்/ஷிவானி நாராயணன்) என்னும் அழகான கனிவான இதயம் கொண்ட பெண்ணை நிச்சயிக்க முடிவு செய்கின்றார்கள். ஆனால், முத்து, மீனாட்சியிடம் தனக்கு இந்த திருமணத்தில் விருப்பம் இல்லை நீங்கள் தன இந்த திருமணத்தை நிறுத்தனமும் என்று சொல்ல இதனால் மீனாட்சி தனக்கு முத்துவை பிடிக்கல என்று சொல்லுகின்றார்.  
இது பற்றி தெரியாத மருது, தன் அண்ணனை வேண்டாம் என்று சொன்ன மீனாட்சி மீது கோபம் கொண்டு அவருக்குத் பல தொல்லைகள் கொடுக்கிறார். அதைக் பொறுத்து கொண்டு உண்மையை சொல்லாமல் இருக்கிறார் மீனாட்சி. மருது அந்த உண்மை தெரியும்போது அதன்பின் நடக்கப் போகும் பரபரப்பான சம்பவங்கள் மையமாக வைத்து இந்த தொடர் நகர்கின்றது.
# கடைக்குட்டி சிங்கம் (தொலைக்காட்சி நாடகத் தொடர்)

## நடிகர்கள்

### முதன்மை கதாபாத்திரம்

- ஷிவானி நாராயணன் (பகுதி:1-17) → இரா அகர்வால் (பகுதி:18-) - மீனாட்சி
- முகம்மது அஸீம் - மருது
- வேலு லட்சுமணன் - முத்து
# கடைக்குட்டி சிங்கம் (தொலைக்காட்சி நாடகத் தொடர்)

## நடிகர்கள்

### துணை கதாபாத்திரங்கள்

- ஷர்மிளா
- சிவாங்கலா - நளினிகாந்த் (மருதையின் தந்தை)
- கே. நட்ராஜ்
- சுமங்கலி
- மணி கே. எல்.
- டேவிட் சாலமன் ராஜா
- அனுபாகன் "அம்பு"
- மீனாட்சி